अमृतसर में भारत-पाक बॉर्डर पर रात को सुनी ड्रोन की आवाज; सर्च के दौरान मिली खेप
India Pakistan Cross Border Heroin Smuggling; Amritsar Sector Drone Movement | Village Rai BSF Punjab पंजाब के साथ लगती भारत-पाकिस्तान सरहद पर होने वाली हेरोइन तस्करी को एक बार फिर बॉर्डर सिक्योरिटी फोर्स (BSF) के जवानों ने रोका है। अमृतसर सेक्टर में जवानों को तकरीबन 35 करोड़ रुपए की हेरोइन मिली है।
पंजाब के साथ लगती भारत-पाकिस्तान सरहद पर होने वाली हेरोइन तस्करी को एक बार फिर बॉर्डर सिक्योरिटी फोर्स (BSF) के जवानों ने रोका है। अमृतसर में जवानों को तकरीबन 35 करोड़ रुपए की हेरोइन मिली है। जिसे पाकिस्तानी तस्करों की तरफ से भेजा गया था।
BSF के मुताबिक 2-3 जून की मध्य रात्रि को जवान सरहद पर गश्त कर रहे थे। तभी गांव राय के करीब उन्हें ड्रोन की आवाज सुनाई दी। जवानों ने ड्रोन की मूवमेंट पर नजर रखनी शुरू कर दी। इसी दौरान ड्रोन द्वारा कुछ फेंके जाने का एहसास हुआ।
जवानों ने सीनियर को इसकी जानकारी दी और एरिया को सील कर सर्च अभियान शुरू कर दी। तभी उन्हें खेतों में एक बड़ा पीले रंग का पैकेट मिला।
बड़े पैकेट से निकले पांच छोटे पैकेट
जवानों ने पैकेट को खोला तो उसमें से 5 पैकेट मिले, जिसमें हेरोइन थी। इसका वजन 5.5 किलो था। जिसका सैंपल लेकर जांच के लिए भेज दिया गया है। पकड़ी गई हेरोइन की इंटरनेशनल वैल्यू तकरीबन 38 करोड़ रुपए आंकी जा रही है।
बीते दिनों फाजिल्का से मिली थी 17 करोड़ की हेरोइन
बीते दिन की बात करें तो BSF के जवानों ने फाजिल्का के अंतर्गत पड़ते गांव चक्खेवा से तकरीबन ढाई किलो हेरोइन को बरामद किया था। यह खेप भी ड्रोन द्वारा ही सरहद पार से तस्करों द्वारा भेजी गई थी। जिसे जब्त कर तस्करों की कोशिश को नाकामयाब किया गया।